ઓસ્કરે સ્ત્રીઓની સાથે વાતો કરવી શરૂ કરી. તેના અનેક આક્રમક વક્તવ્યોમાં ઉમેરો કરતું એ વક્તવ્ય ઝમકદાર વચનોથી સભર હતું. “અમે જાણતા જ હતા, કે તમે લોકો આવી રહ્યા છો!” એણે કહ્યું. ઝ્વિતાઉથી અમને જાણ કરી દેવામાં આવી હતી! તમે તમારી બેરેકમાં પહોંચશો એટલે સુપ અને બ્રેડ તમારી રાહ જોતાં હશે.” અને પછી કોઈ ધર્મગુરુ તેમને વચન આપતો હોય એમ હળવાશથી બોલ્યો, “હવે તમારે કોઈ જ વાતની ચિંતા કરવાની રહેતી નથી. હવે તમે મારી સાથે છો.”